Min erfaring er også, at du på længere sigt får en hest der arbejder meget bedre og mere naturligt i longen, hvis du lærer at longere den uden hjælpetøjler. På denne måde kan den selv finde sin naturlige balance og slappe af med nakke og hoved i den rette position, uden at der bliver "hevet" i den af diverse, mere eller mindre stramme, hjælpetøjler. Et godt trick, som jeg har stor succes med, er at køre longen igennem den ene bidring øverst, hen over hestens nakke, hvorefter karabinhagen fæstnes øverst i den modsatte bidring. På denne måde har du meget bedre kontakt og kan korrigere mere præcist, plus at udvendige bidring ikke bliver hevet ind mod dig, når der er kontakt fra bid til longe. Herfra hjælper du hesten rundt på volten og beder den om en let runding indad gennem en let lirken fra longen, akkurat som hvis du sad på ryggen, samtidig med at du beder om aktivitet bagfra gennem "frem-signal" med enten kropsprog eller pisk. Alle heste jeg har arbejdet med i longe på denne måde, vil lynhurtigt, gennem det lette pres fra longen, den lette runding ind i volten samt aktiviteten bagfra, lære at gå i en afslappet og naturlig position, hvor ryggen bruges korrekt. En ekstra hjælp hertil kan være at lægge bomme (måske små cavalettis senere) ud på det buede spor, hvor longeringen foregå. Jeg har gode erfaringer med både trav- og galopbomme under longering, hvor mine heste virkelig får aktiveret overlinien. Desuden er det både god styrke- og konditionstræning, og de er altid vældig trætte efterfølgende 
Som Antonia skriver, så har bomme oftest også en god indvirken, da det gør hestene opmærksomme og aktivere deres ryg og bagpart. 
Gøres jo ikke blot ved at få hesten ned med hovedet, drop helt alt indspænding og brug grimen eller det bedste er nok en round pen ... Jeg tænker lidt, hvordan den går når du rider den? Men mit bud vil være at få den aktiveret bagfra og ned. Bom træning og løsspringning med små spring er en god måde. Jeg bruger aldrig trense på mine heste når jeg longerer, men sørger istedet for at de går rigtig godt frem.
Sørg for at han træder ordenligt ind under sig (inderste bagben skal op i yderste forbens spor) og yderste baghov skal pege fremad/indad, ikke udad.  Når han træder ordenligt ind under sig, bruger han hele sin krop korrekt.
Jeg løsspringer ham ca. en gang i ugen, men bomarbejde har jeg ikke gjort så meget i endnu. I vil lægge bomme ud på cirkelvolten når i longerer, ikke? Hvor mange og med hvilken afstand? Det er jeg nemlig ikke sikker på og derfor har jeg ikke brugt bomme til longearbejde. Han er fint fremadsøgende.
Bomme ville jeg ikke begynde og ligge ind, før hesten kan finde ud af at slappe af. Det er ud fra min egen erfaring. Min vil ikke særligt gerne slappe af over bomme, men går over spænder op = pointen går af. Jeg har købt min her: Men har dog erstattet den nederste del ( den der sidder fast i gjorden ) med 2-3 næsebånd, da den ellers var alt for lang.
Da jeg købte min hest sidste år, kunne han slet ikke rigtig longeres. Jeg ved ikke, om han ikke havde lært det, eller det bare var meget lang tid siden. Jeg var i hvert fald nødt til at starte helt forfra med det. På trods af, at han havde en fin facon i ridning, gik han også og kiggede op og ud, når jeg longerede ham. Især i trav. Jeg valgte den helt simple løsning, som fungerede så fint: Jeg longerede i kapsun, så det er nemt at lokke/stille hans hoved lidt indad pga. longetovets placering på næseryggen. Lige så snart han momentvis (og i starten var det bare et splitsekund af gangen) slappede af og sænkede hovedet, skyndte jeg mig ud med en godbid til ham. Det må have set helt tosset ud - mig, der kom sprintende ud med en godbid til en lettere forvirret hest i longe. Men han fangede den lynhurtigt og begyndte hurtigt at søge ned, når jeg satte ham i trav. Efterhånden "forlangte" jeg flere og flere sekunder med hovedet nede, før han fik godbidden. Det forstyrrede selvfølgelig "flowet" i longeringen lidt, men der gik ikke mere end nogle uger, før han fangede den, og den nye afslappede hovedposition blev naturligt for ham i longen. Det blev ligesom "indlært", at det var det gode sted at have hovedet, og jeg kunne droppe godbidderne igen. Nu over et år senere fungerer det stadig fint. Ingen hjælpetøjler eller noget - bare at "omkode" bevægemønsteret i longen.
Jeg har rigtige gode erfaringer med at longere i grime og så lære hesten at sænke hovedet ved brug af klikkertræning. Jeg bruger tungen til at slå klik med, så jeg har begge hænder fri. Klikkersignalet skal du selvfølgelig indlære inden du begynder i longen. Når først hesten forstår at klik = jeg gør noget rigtigt = godbid, så bed hesten sænke hovedet ved at tage en let anholdning i longen - ved den mindste reaktion klikkes og belønnes med godbid. Og så sætter man gradvist kravene op. Selv heste der vender helt forkert plejer at gå med mulen i sandet efter et par lektioner på denne måde. De finder simpelthen ud af, at der er rarere for dem selv - både pga. holdningen og godbidderne. Det er vigtigt at hesten er afslappet og den må meget gerne luntetrave. Et langsomt tempo animerer den til at slappe af og sænke hovedet. Så kan du drive på igen, når den har fået hovedet ned og ryggen op. Det er selvfølgelig en lidt kunstig måde at lære hesten det på, men det er i mine øjne at foretrække frem for indspændinger eller lang tids træning hvor hesten løber med hovedet i vejret.
Når jeg longere min dressur hest bruger jeg en såkaldt "gammel-dags" chamnbon, den gør nemlig at hesten søger ned og frem uden at få ryk i munden, denne er også anbefalet af diverse heste-"fysser" - når jeg skal have mere bæringen er det med bomme, ellers kan en alm. elatisk bandage om numsen også være en ide  Simpelt og nemt  Et lille billede her som illustration :